***Тэставыя заданні да раздзела “Роднае слова”*** *(5**клас)*

*1. Вызначы тэму верша У.Караткевіча “Бацькаўшчына” (выберы назвы з прыведзеных):*

1) пра родную прыроду;

2) пра любоў да Радзімы;

3) пра любоў да жыцця;

4) пра родную мову.

*2. Якая пара года згадваецца ў вершы У.Караткевіча “Бацькаўшчына”:*

1) зіма;

2) вясна;

3) лета;

4) восень.

*3. Што, на тваю думку, найбольш дапамагае аўтару (лірычнаму герою) пераадолець сум і шкадаванне:*

1) такая пара года, якая выклікае ў душы радасць;

2) такі час сутак, калі ўсё заціхае і адпачывае;

3) такая мясціна на зямлі, якую чалавек называе роднай.

*4. Растлумач, што значаць радкі з верша Я.Янішчыц “Мова”:* ***“І ўсё ж нашы продкі праз гора // Данеслі да нас цябе…”****:*

1) гора асобнага чалавека;

2) гора ўсяго народа;

3) гора, якое напаткала беларускую мову.

*5. Якое слова ў вершы Я.Янішчыц “Мова” найбольш падыходзіць для вызначэння адносін да роднай мовы:*

1) захапленне;

2) адданасць;

3) удзячнасць.

*6. У вершы П.Броўкі “Калі ласка!” лірычны герой вітае госця, дарагую дзяўчыну, цёплы дождж, сонца. А да каго найчасцей звяртаешся ты са словамі “калі ласка”:*

1) да маці;

2) да настаўніцы;

3) да сяброўкі або сябра;

4) да занёмых дарослых;

5) да незнаёмага чалавека;

6) да любімай жывёліны;

7) ні да каго.

*7. Растлумач сэнс трэцяга і чацвёртага радкоў верша:* ***“Як звіняць яны сардэчнаю струною, // Праз усё жыццё ідуць са мною”:***

1) чалавек часта ўжывае шчырыя і ветлівыя словы, нават і не заўважаючы іх мілагучнасці;

2) ён не проста па звычцы вымаўляе такія словы, але яшчэ і захапляецца іх прыгажосцю;

3) кожны раз, прамаўляючы словы “Калі ласка!”, чалавек ад усяго сэрца жадае дабра таму, да каго звяртаецца. Вось і атрымліваецца, што хаця на самой справе словы не звіняць пры вымаўленні, здаецца, быццам звіняць струны дабрыні ў душы.

*8. Дапішы прапушчаныя словы ў паэтычных радках:*

1) Мой \_\_\_\_\_\_\_\_\_\_\_\_\_\_\_\_\_\_\_\_\_\_ беларускі край, Бацькаўшчына \_\_\_\_\_\_\_\_\_\_\_\_\_\_\_\_\_\_\_\_\_ мая!

2) – Калі ласка! – нашай \_\_\_\_\_\_\_\_\_\_\_\_мовы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ словы.